Big Brother

To Big Brother (Μεγάλος Αδελφός) είναι ένα δημοφιλές τηλεοπτικό ριάλιτι σόου δικαιόχρησης που συνήθως διαρκεί 12 εβδομάδες. Οι -συνήθως 12- παίκτες συγκατοικούν σε ένα σπίτι, το οποίο παρακολουθούν κάμερες, και προσπαθούν να αποφύγουν τις εβδομαδιαίες ψηφοφορίες αποχώρησης έπειτα από τηλεφωνική ψήφο του τηλεοπτικού κοινού. Ο παίκτης που δεν θα ψηφιστεί για αποχώρηση μέχρι και την τελευταία εκπομπή, κερδίζει ένα χρηματικό έπαθλο. Το παιχνίδι πήρε το όνομά του από το μυθιστόρημα του Τζορτζ Όργουελ 1984, όπου ο Μεγάλος Αδελφός είναι ένα αυταρχικό πρόσωπο που παρακολουθεί τους πάντες μέσα από κρυφές και μη κάμερες. Μάλιστα, στις αρχικές εκδόσεις του παιχνιδιού, το μόττο του Μεγάλου Αδερφού διατηρήθηκε αυτούσιο από το μυθιστόρημα στο παιχνίδι: Ο Μεγάλος Αδελφός σε βλέπει. 

Η ιδέα του παιχνιδιού ανήκει στον Ολλανδό παραγωγό Γιον Ντε Μολ και η παγκόσμια διάθεσή της γίνεται μέσω της εταιρείας Endemol.

 Οι όροι του παιχνιδιού 

Οι παίκτες - συγκάτοικοι, επίσης, δεν έχουν επαφή με τηλεοπτική συσκευή, με εξαίρεση την ημέρα της αποχώρησης παίκτη, όπου η τηλεόραση χρησιμοποιείται ως μέσο επαφής μεταξύ των παικτών και του παρουσιαστή. Από το σπίτι λείπουν επίσης το ραδιόφωνο, το τηλέφωνο ή άλλα Μέσα Μαζικής Ενημέρωσης, ενώ δεν τους επιτρέπονται καν η γραφική ύλη (με εξαίρεση μία κιμωλία με την οποία γράφουν με μεγάλα γράμματα κάποια απαραίτητα ψώνια για τις προσωπικές τους ανάγκες ή τις ανάγκες του σπιτιού).

Απαγορεύονται οι ψιθυριστοί διάλογοι μεταξύ των παικτών. Στη διάθεση των παικτών, όποτε νοιώσουν την ανάγκη του, υπάρχει ένας ψυχολόγος και είναι η μοναδική εξαίρεση όπου η συνομιλία παραμένει μυστική. Οι κάμερες λειτουργούν 23 ώρες το 24ωρο, επιτρέποντας στους συμμετέχοντες να νοιώσουν πιο άνετα για μία ώρα την ημέρα χωρίς τις κάμερες να τους παρακολουθούν. 

Η παραγωγή του παιχνιδιού αναθέτει στους παίκτες κάθε εβδομάδα μία εβδομαδιαία αποστολή. Εάν καταφέρουν να την βγάλουν εις πέρας, έχουν στη διάθεσή τους ένα χρηματικό ποσό ώστε να καλύψουν τα έξοδα των απαραίτητων αγορών για τους ίδιους ή το σπίτι. Σε περίπτωση που αποτύχουν, τους δίνονται μόνο τα απολύτως απαραίτητα.

Κάθε εβδομάδα ζητείται από τους τηλεθεατές του παιχνιδιού να ψηφίσουν έναν μεταξύ τριών συμμετεχόντων για να αποχωρήσει από το σπίτι. Σε διάφορες εκδοχές του παιχνιδιού το κοινό μπορεί να ψηφίσει μεταξύ λιγότερων ή περισσότερων συμμετεχόντων. Ο τελευταίος που θα παραμείνει είναι ο νικητής.

 Ο Big Brother στον κόσμο 
Το Big Brother έχει προβληθεί, στη ζώνη υψηλής τηλεθέασης, σε 70 διαφορετικές χώρες. Σε ορισμένες περιπτώσεις ήταν συμπαραγωγή μεταξύ δύο ή και περισσότερων χωρών:


 Αφρική (αρκετές χώρες)
 Αλβανία
 Αργεντινή
 Αυστραλία
 Βέλγιο
 Βραζιλία
 Βουλγαρία
 Γαλλία
 Γερμανία
 Ελβετία
 Ελλάδα
 Δανία
 Τσεχία
 Ηνωμένο Βασίλειο
 Ηνωμένες Πολιτείες
 Ινδία
 Ισημερινός
 Ισπανία
 Ιταλία
 Καναδάς
 Κολομβία
 Κροατία
 Λατινική Αμερική
 Μεξικό
 Μέση Ανατολή
 Νιγηρία
 Νορβηγία
 Νότια Αφρική
 Ολλανδία
 Ουγγαρία
 Πολωνία
 Πορτογαλία
 Ρουμανία
 Ρωσία
 Σερβία και Μαυροβούνιο
 Σκανδιναβικές χώρες
 Σλοβακία
 Σουηδία
 Ταϊλάνδη
 Φινλανδία
 Φιλιππίνες
 Τουρκία

 Διάφορα για το Big Brother παγκοσμίως 
 Μέχρι τις 25 Δεκεμβρίου 2019, ο Big Brother έχει παραγάγει 460 νικητές σε πάνω από 55 χώρες.
 Χώρα με τους περισσότερους αυθεντικούς κύκλους επεισοδίων: Αμερική, 21 ολοκληρωμένοι κύκλοι και ο 22ος έρχεται.
 Χώρα με τους περισσότερους κύκλους επεισοδίων συνολικά: Ηνωμένο Βασίλειο, 45 ολοκληρωμένοι κύκλοι (19 αυθεντικοί, 22 Διασήμων, 1 Εφήβων, 1 All-Star και 2 σπέσιαλ).
 Χώρα με τις περισσότερες ώρες προβολής του Big Brother: Γερμανία, 1.142 ημέρες (ένας ολόκληρος χρόνος).
 Το πρώτο Big Brother: Ολλανδία.
 Το Big Brother στην Ελλάδα (8 κύκλοι).

 Εξωτερικοί σύνδεσμοι 
 Endemol, η εταιρεία παραγωγής του Big Brother

Κατηγορία:Τηλεοπτικές εκπομπές
Κατηγορία:Ριάλιτι σόου